
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 16P/17/2025 8725200426 09. 04. 2025 JUDr. Dagmar Soliarová ECLI:SK:OSPP:2025:8725200426.1
Uznesenie Okresný súd Poprad v konaní pred sudkyňou JUDr. Dagmar Soliarovou v právnej veci maloletej navrhovateľky: A. B., nar. XX.XX.XXXX, bytom Stráne pod Tatrami C. XXXXXX XX Stráne pod Tatrami, dcéry rodičov- matka: D. B., nar. XX.XX.XXXX a otec: E. B., nar. XX.XX.XXXX, obaja bytom ako navrhovateľka a snúbenca: F. C., nar. XX.XX.XXXX, bytom G. H. XX/XX, XXX XX I. J., o povolenie uzavrieť manželstvo, takto rozhodol: I. Konanie z a s t a v u j e . II. Žiaden z účastníkov n e m á n á r o k na náhradu trov konania. odôvodnenie: 1. Navrhovateľka podala na tunajšom súde dňa 04.02.2025 návrh na povolenie uzavrieť manželstvo z dôvodu tehotenstva. 2. Na výsluchu konanom dňa 04.04.2025 bola maloletá navrhovateľka poučená o skutočnosti, že návrh na povolenie uzavrieť manželstvo môže podať až po dovŕšení 16-teho roku veku. Na základe uvedenej skutočnosti vzala navrhovateľka svoj návrh na povolenie uzavrieť manželstvo späť a to na výsluchu konanom dňa 04.04..2025. 3. Podľa § 11 ods. 1 zákon č. 36/2005 Z. z. Zákon o rodine a o zmene a doplnení niektorých zákonov, manželstvo nemôže uzavrieť maloletý. Súd môže v súlade s účelom manželstva výnimočne povoliť uzavretie manželstva maloletému staršiemu ako 16 rokov. Bez povolenia súdu je manželstvo neplatné. V takom prípade súd aj bez návrhu rozhodne, že manželstvo je neplatné. 4. Podľa § 29 ods. 1 zákona č. 191/2015 Z. z. Civilný mimosporový poriadok (ďalej len "CMP") navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa § 52 CMP žiaden z účastníkov nemá nárok na náhradu trov konania, ak tento zákon neustanovuje inak. 6. Na základe citovaných ustanovení a na základe dispozitívneho úkonu navrhovateľky súd konanie v celom rozsahu zastavil. O trovách konania súd rozhodol v zmysle § 52 CMP. Poučenie: Proti tomuto uzneseniu je možné podať odvolanie do 15 dní od jeho doručenia na tomto súde ku Krajskému súdu v Prešove.
V odvolaní sa popri všeobecných náležitostiach podania (§ 127 CSP) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8725200426.1 (dáta aktuálne k 12. 11. 2026). Záväzné je znenie zverejnené súdom.




